
PËR DISA NDRYSHIME DHE NJË SHTESË NË VENDIMIN NR. 24, DATË 9.1.2013 TË KËSHILLIT TË MINISTRAVE “PËR MIRATIMIN E KUOTAVE TË PRANIMIT DHE TË TARIFAVE TË SHKOLLIMIT, NË PROGRAMET E STUDIMEVE TË CIKLIT TË TRETË, TË DOKTORATËS, NË INSTITUCIONET PUBLIKE TË ARSIMIT TË LARTË, PËR VITIN AKADEMIK 2012-2013”

Në mbështetje të nenit 100 të Kushtetutës dhe të neneve 26, 34 e 75 të ligjit nr. 9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1. Në vendimin nr. 24, datë 9.1.2013 të Këshillit të Ministrave bëhen ndryshimet dhe shtesa si vijon:
a) Pika 1 ndryshohet si më poshtë:
“1. Miratimin e kuotave të pranimit në programet e studimeve të ciklit të tretë të doktoratës në institucionet publike të arsimit të lartë për vitin akademik 2012-2013, gjithsej 1320, të ndara si më poshtë vijon:
a. për kandidatët brenda territorit të vendit  		1155;
b. për kandidatët nga trojet jashtë kufijve të vendit  	  155;
c. për shtetasit e huaj    		 		    10.
b) Emërtimi i programit të studimit të ciklit të tretë të doktoratës “Metodat sasiore dhe të informacionit”, me numër rendor 33, në tabelën nr. 1, bashkëlidhur vendimit, ndryshohet dhe bëhet “Sistemet e informacionit në ekonomi”.
c) Tabelës nr. 1, bashkëlidhur vendimit, i shtohet tabela sipas aneksit nr. 1, që i bashkëlidhet këtij vendimi.
2. Ngarkohen Ministria e Arsimit dhe Shkencës dhe Universiteti i Tiranës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

